கேள்வி: ரோகிணி ஆர். பாசிபாகரே பற்றி தகவல் சொல்.
பதில்: ரோகிணி ஆர்.பாசிபாகரே (''Rohini R Bhajibhakare)'' ஓர் இந்திய ஆட்சிப் பணியாளராவார். 2017 ஆம் ஆண்டு ஆகத்து மாதத்தில் சேலம் மாவட்டத்தின் முதல் பெண் மாவட்ட ஆட்சியராக ரோகிணி ஆர்.பாசிபாகரே பதவியேற்றார்.
கேள்வி: ரோகிணி ஆர். பாசிபாகரே - வாழ்க்கை என்பது என்ன?
பதில்: ரோகிணி ஆர். பாசிபாகரே மகாராட்டிரம் சோலாப்பூர் மாவட்டம் 1986ஆம் ஆண்டு டிசம்பர் மாதத்தில் பிறந்தார். இவருடைய தந்தை பெயர் இராமதாசு மற்றும் கணவர் பெயர் விசயேந்திர பிடாரி. புனே பொறியியல் கல்லூரியில் இளங்கலை கணினிப் பொறியியல் முடித்தார். குடிமைப் பணி அதிகாரியாக தேர்ச்சிப் பெற்றபின் முதன் முதலில் தமிழகத்தின் மதுரை மாவட்டம் உதவி ஆட்சியராக பணியாற்றினார். பிறகு திண்டிவனம் துணை ஆட்சியராக பணியாற்றிவிட்டு மீண்டும் மதுரைக்குக் கூடுதல் ஆட்சியராக நியமிக்கப்பட்டார். இதன்பிறகு சேலம் மாவட்டத்தின் ஆட்சியராக பொறுப்பேற்றார். சேலம் மாவட்டத்தின் முதல் பெண் ஆட்சியர் என்ற பெருமையைப் பெறுகிறார். மாவட்ட ஆட்சியராக பல சேவைகளைச் செய்து மக்களிடையே பெரும் பாராட்டுகளைப் பெற்றார். சென்னையில் உள்ள தமிழ்நாடு இசை மற்றும் நுண் கலைகள் பல்கலைக்கழகம் பதிவாளராகப் பணியாற்றிய பின் தற்பொழுது உயர்கல்வித்துறை இணைச்செயலராக ரோகிணி பணியாற்றி வருகிறார்.